OpenLLM-France/wikimedia huggingface dataset:
# Aeroport de Groningen-Eelde

L'Aeroport de Groningen-Eelde (codi IATA: GRQ, codi OACI: EHGG) és un aeroport civil prop de Eelde, un poble a la província Drenthe dels Països Baixos, a 8 km al sud de Groningen. Encara que hi ha un únic vol regular de passatgers a Groningen, l'aeroport és principalment utilitzat per vols xàrter a destinacions estiuenques a Grècia, Portugal, Espanya i Turquia. En 2022, l'aeroport va atendre a 99.592 passatgers. L'aeroport és també base de l'Acadèmia de Vol de KLM.
L'aeroport compta amb dues pistes d'asfalt pavimentades. La pista d'aterratge 05/23 té unes mesures de 2.500 m × 45 m (8.202 peus x 148 peus), que recentment s'ha ampliat de 1.800 metres a 2.500 metres. La pista 01/19 és més curta, mesura 1.500 m × 45 m (4.921 peus × 148 peus) i no s'utilitza des del 2017.

## Referències

* ↑ «Jaarverslag 2022» (en neerlandès). Aeroport de Groningen-Eelde. [Consulta: 20 agost 2023].
* ↑ «De opleiding» (en neerlandès). KLM. [Consulta: 20 agost 2023].
* ↑ «Gebruik van de luchthaven» (en neerlandès). Meldingenloket vliegverkeer GAE. [Consulta: 20 agost 2023].

## Enllaços externs

* Aeroport de Groningen Eelde(Pàgina oficial - Neerlandès)
* Arxivat 2014-12-17 a Wayback Machine. (Pàgina oficial - Inglés)
* Airliners.net - Fotos preses en l'aeroport de Groningen Eelde
# Amharclann Ghaoth Dobhair

L'Amharclann Ghaoth Dobhair (Teatre Ghaoth Dobhair) (conegut també amb el nom anglicitzat de Gweedore Teatre), és un teatre local a la regió de Derrybeg Gaeltacht, a la parròquia de Gaoth Dobhair, Comtat de Donegal, Irlanda. Disposa d'uns 200 seients i d'ençà que va ser inaugurat per l'actriu Siobhán McKenna, el teatre ha estat l'escenari de centenars d'obres de teatre en la llengua irlandesa.

## Enllaços externs

* All Events for Amharclann Ghaoth Dobhair Arxivat 2018-06-12 a Wayback Machine.. Ghaoth Dhobhair (anglès)
# Carassa de Nadal

La Carassa de Nadal, és una tradició popular catalana.
Es col·locava sota l'orgue de les esglésies i catedrals, i durant les misses de Nadal i Any Nou, des de l'orgue es llançaven caramels. Durant la dictadura, es va prohibir, ja que els nens feien massa xivarri en recollir els caramels.
A Barcelona l'any 1988 es va recuperar gràcies a la Federació de Cultura Popular i Tradicional de la Barcelona Vella i la Casa dels Entremesos, però d'una manera diferent de les originals.
L'encarregat de fer-ho va ser el Taller Casserres de Solsona, i la va fer en forma de nan, amb rodes i que pogués moure els ulls.
A partir d'aquell any, cada cap de setmana coincidint amb la Fira de Santa Llúcia, surt a passejar i la treuen els infants de les colles associades a la Casa dels Entremesos.
# Albatros capgrís

L'albatros capgrís (Thalassarche chrysostoma) és un gran ocell marí de la família dels diomedeids (Diomedeidae) que habita als Oceans Meridionals.

## Referències

* ↑ Denominació a CERCATERM Rev. 20-02-2011
# Aeroport de Jamba

L'aeroport de Jamba (codi IATA: JMB, codi OACI: ---) és un aeroport que serveix Jamba, a la província de Huíla a Angola.

## Referències

* ↑ Informació de l'Aeroport de Jamba a Great Circle Mapper.
* ↑ Google Maps - Jamba

## Enllaços externs

* Aeroport de Jamba
* OpenStreetMaps - Jamba
* OurAirports - Jamba Arxivat 2016-08-12 a Wayback Machine.
* Bing Maps - Jamba
# Myriam Muller

Myriam Muller (Ciutat de Luxemburg, 12 d'abril de 1971) és una actriu de cinema i teatre luxemburguesa.
El director Pol Cruchten li va oferir el seu primer paper important a la pel·lícula Hochzäitsnuecht, que es va projectar a la secció Un Certain Regard al Festival Internacional de Cinema de Cannes de 1992.
Sota la direcció de Jean Delannoy va interpretar el paper de Maria, mare de Jesús a la pel·lícula Maria de Natzaret. Després va tenir petits papers a les pel·lícules 8 femmes ½. de Peter Greenaway. i L'ombra del vampir. d'E. Elias Merhige, abans d'obtenir un paper principal a la pel·lícula Le Club des chômeurs, d'Andy Bausch.

## Filmografia

* 1992, Hochzäitsnuecht: Catherine
* 1995, Maria de Nazaret: Maria
* 1996, Le Cygne d'Odense (TV)
* 1998, L'Assassin pleurait (TV)
* 1999, 8 femmes ½: Marianne, Emmenthal Maid
* 2000: L'ombra del vampir: Maria
* 2001, Le Club des chômeurs: Angie
* 2004, PiperMint... das Leben: Mama Mint
* 2005, Starfly: La mare de Bobby
* 2006, Deepfrozen: Tupper Tussi
* 2006, Perl oder Pica: Tia Zëss
* 2010, Nosaltres tres, de Renaud Bertrandː Jacqueline
* 2011, La Très excellente et divertissante histoire de François Rabelais d'Hervé Baslé (TV), de Hervé Baslé: Marguerite de Navarre
* 2012, Doudege Wénkel, de Christophe Wagnerː Cécile
* 2013, Belle époque, d'Andy Bausch
* 2015, Mamme Jong, de Jacques Molitor: Sophie
* 2017, Rusty Boys, d'Andy Bausch: Maisy
* 2018, Article 19-42, de Julien Becker

## Teatre (selecció)

* Les Monologues du vagin, d'Eve Ensler
* Hamlet, de William Shakespeare
* Trahisons, de Harold Pinter
* BASH, de Neil LaBute

## Referències

* 1 2 «Myriam Muller». Actors.lu. Associació d'actrius i actors e Luxemburg. [Consulta: 21 febrer 2021].
* ↑ «Myriam Muller Deepfrozen» (en anglès). WN.com (The WorldNews). [Consulta: 21 febrer 2021].
# Amillarament

L'amillarament (del castellà amillaramiento) era l'informe o document que elaboraven els ajuntaments contemporanis per saber la riquesa pecuniària, urbana i rústica dels contribuents de llur terme municipal. A l'amillarament s'hi escrivien diverses variables, entre les quals el nom del cap de família, la casa, les parcel·les de terreny que posseïa, la seva localització i els topònims, què s'hi conreava, i sobretot el líquid imposable a partir del qual es calculava el que havia de pagar aquella casa. Els amillaraments van néixer amb el nom de Padrones de riqueza a partir la llei del 23 de maig de 1845 de Món que reformava el sistema tributari. El nombre d'amillaraments fets variava a cada municipi, però hi ha algunes dates comunes on se'n feren de manera generalitzada: el 1855, el 1860, el 1872, el 1918-1922, el 1930, el 1945 i el 1955. Mentre no se'n feia un de nou els ajuntaments acostumaven a fer uns apèndixs per actualitzar les dades del darrer. Sovint han estat utilitzats en historiografia per a investigar l'estructura de la propietat de la terra.

## Referències

* 1 2 3 4 5 Mestre, Jesús (director). Diccionari d'Història de Catalunya. Barcelona: Edicions 62, 1998, pàg. 40. ISBN 84-297-3521-6.
# Danny O'Donoghue

Danny O'Donoghue nascut Daniel John Mark Luke O'Donoghue (3 d'octubre de 1980 a Dublín), és un cantant i compositor irlandès de la banda The Script.
El primer senzill de The Script, We Cry va ser escrit sobre diferents tipus de persones que va conèixer. Danny va ser el membre original d'una banda dels 90 anomenada MyTown després d'haver signat per $15 milions de dòlars per a Universal Records el 1999. També ha treballat com a productor als Estats Units amb el seu company Mark Sheehan. El 2012 Danny va formar part com a jurat de la primera temporada del show talent The Voice UK a la seva versió britànica, estant la directa competència de l'estel·lar X Factor creat pel reconegut productor musical Simon Cowell.

## Referències

* ↑ «Danny O'Donoghue». [Consulta: 9 febrer 2013].
* ↑ «The Script». [Consulta: 9 febrer 2013].
* ↑ «Oh Danny boy! Script revel in chart success» (en anglès). Irish Independent, 20-08-2008. [Consulta: 9 febrer 2013].
# Tomàs de los Santos

Tomàs de los Santos (València,?) és un cantautor valencià establert a Picassent. Les seues lletres versen el compromís amb la memòria col·lectiva, la igualtat social i la llengua catalana.
Criat entre Benimaclet i Fondeguilla, les seues majors influències musicals són Víctor Jara i John Lennon. El 2011 fou el guanyador del lV Premi Miquel Martí i Pol per la cançó «Homenatge anònim XV», basada en el poema homònim de Vicent Andrés Estellés, amb els arranjaments de Borja Penalba. El seu segon disc, Segona mà, comptà amb la col·laboració de l'actriu Sílvia Bel, amb qui presentà l'espectacle poeticomusical «M'he estimat molt la vida» a partir de textos de Miquel Martí i Pol, Vicent Andrés Estellés i Joan Vinyoli.
El 2021 tornà amb el seu tercer treball, La rosa als llavis, basat en el El poema de la rosa als llavis de Joan Salvat-Papasseit, de la mà de l'actriu i directora teatral Elsa Tronchoni.

## Discografia

* L'any 2012 va participar en el disc de La Marató amb la cançó «Vull amor», una adaptació al català de «Give me love» de George Harrison realitzada per Marc Parrot.
* Dones i dons, amb Borja Penalba, Mésdemil, 2014.
* Segona mà, Mésdemil, 2016.
* La rosa als llavis, Bureo Músiques, 2020.

## Referències

* ↑ «Tomàs de los Santos aconseguix la recaptació per al nou disc». Levante, 04-08-2016. [Consulta: 10 febrer 2021].
* ↑ «Qui és Tomàs de los Santos?». Enderrock.cat, 30-11-2011. [Consulta: 10 febrer 2021].
* ↑ «Tomàs de los Santos musica Martí i Pol amb rapsòdia de Sílvia Bel». Enderrock.cat, 03-12-2016. [Consulta: 10 febrer 2021].
* ↑ «En la música ocorre sovint que no falla el producte, però sí com col·locar-lo en el mercat», 07-07-2021. [Consulta: 12 novembre 2021].
* ↑ Bermell, Ausiàs. «"Dones i dons" és el primer disc de Tomàs de los Santos amb Borja Penalba». El Punt Avui, 01-02-2014. [Consulta: 10 febrer 2021].
* ↑ «Nou videoclip de Tomàs de los Santos: cant nostàlgic a l'Horta de València». Tresdeu, 29-09-2017. [Consulta: 10 febrer 2021].
# Albatros de Campbell

L'albatros de Campbell (Thalassarche impavida) és un gran ocell marí de la família dels diomedeids (Diomedeidae) que habita als Oceans Meridionals. Era considerat una subespècie de l'albatros cellanegre. És un ocell d'hàbits pelàgics que cria a l'illa Campbell, dispersant-se per l'oceà, al voltant de Nova Zelanda i la meitat sud d'Austràlia.

## Referències

* ↑ Comissió dels Noms dels Ocells en Català. Diccionari dels ocells del món: Ocells no passeriformes. Termcat
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 196. ISBN 978-84-16728-37-4.
* ↑ «Campbell Albatross Thalassarche impavida» (en anglès). BirdLife International. [Consulta: 19 setembre 2021].
# Aeroport de Kangerlussuaq

L'Aeroport de Kangerlussuaq (en groenlandès:Mittarfik Kangerlussuaq en danès:Søndre Strømfjord Lufthavn, és un aeroport de Kangerlussuaq, un assentament a la municipalitat de Qeqqata del centre-oest de Groenlàndia. És un dels dos aeroports civils de Groenlàndia amb prou capacitat per gestionar grans avions comercials. És el hub internacional per la companyia Air Greenland.

## Història

De primer es va construir per l'exèrcit dels Estats Units l'any 1941 sota el nom de Bluie West-8, més tard es va rebatejar com Sondrestromfjord Air Base i Sondrestrom Air Base. En la dècada dels anys 1950 els vols transatlàntics civils hi recarregaven combustible.
L'aeroport va passar al control civil el 1992.

## Companyies aèries i destinacions

Air Greenland, Aasiaat, Copenhaguen, Ilulissat, Maniitsoq, Narsarsuaq, Nerlerit Inaat, Nuuk, Sisimiut
Hi ha accés a diversos camps de recerca científica al casquet glaciar de Groenlàndia, incloent el camp danès North GRIP i l'estatunidenc Summit Camp.

## Equipaments

La terminal està oberta les 24 hores durant l'estiu. Hi ha l'Hotel Kangerlussuaq amb 70 habitacions. Hi ha també un night-club i un bar d'autoservei.
# Amla

L'amla o mirabolà d'Índies (Phyllanthus emblica, syn. Emblica officinalis) és una planta amb flor de la família de les fil·lantàcies.

## Descripció

És un arbre menut o de talla mitjana que produeix uns fruits rodons i llisos de color verd blanquinós.

## Usos tradicionals

L'amla és un fruit molt important en la medicina aiurvèdica del subcontinent indi. També es fan servir l'escorça i les fulles. En l'hinduisme, l'amla és un dels arbres sagrats de la deessa Lakxmi. El fruit s'utilitza molt a la cuina de sud de l'Índia per fer chutneys, una mena de compotes àcides. S'utilitza també per fer tinta, xampú i olis per a reforçar el cabell i preservar el color fosc.

## Galeria

* Fruit amb fulles joves.
* Fulles noves.
* Flors.
* Tronc de l'arbre.

## Bibliografia

* Winston, David; Maimes, Steven. Adaptogens: Herbs for Strength, Stamina, and Stress Relief. Healing Arts Press, 2007. ISBN 1594771588. Contains a detailed monograph on Emblica officinalis (Amla; Indian gooseberry; Amalaki) as well as a discussion of health benefits.
* Puri, Harsharnjit Singh. «Amalaki (Phyllanthus emblica)». A: Rasayana: Ayurvedic Herbs for Longevity and Rejuvenation. Boca Raton: CRC, 2002, p. 22–42 (Traditional Herbal Medicines for Modern Times, Vol. 2). ISBN 0-415-28489-9.

## Referències

* ↑ Samhita C. Ed., translation by the Shree Gulabkunverba Society, Volume 4. Chikitsa Sthana, Jamnagar, India: 1949
* ↑ Indian Ministry of Health and Family Planning. The Ayurvedic Formulary of India. Part I. 1st ed. Delhi, 1978.
* ↑ «Seasons India - Grey Hair Causes & Treatments». Arxivat de l'original el 2010-06-12. [Consulta: 8 juny 2010].

## Enllaços externs

* Cultivation - from Indian National Medicinal Plants Board Arxivat 2010-03-31 a Wayback Machine.
* Origin and botanical traits Arxivat 2011-11-02 a Wayback Machine.
* Monograph taken from the textbook "Ayurveda: The Divine Science of Life Arxivat 2010-08-26 a Wayback Machine.
* UK Organic Amla berry Arxivat 2010-06-06 a Wayback Machine.
* «Phyllanthus emblica information from NPGS/GRIN». US Department of Agriculture. Arxivat de l'original el 2013-06-27. [Consulta: 6 març 2008].
# Albendazole

L'albendazole és un fàrmac usat per al tractament de la infestació d'una varietat de cucs paràsits. És útil en la giardiosi, tricuriosi, filariosi, neurocisticercosi, malaltia hidàtida, clonarquiosi (contra clonorchis sinensis) enterobiosi i ascariosi entre d'altres. Es pren via oral.
També té ús veterinari.
Els efectes secundaris comuns inclouen nàusea, dolor abdominal, i mal de cap.
L'albendazole va ser desenvolupat el 1975.

## Referències

* ↑ Plumb, Donald C. «Albendazole». A: Plumb's Veterinary Drug Handbook. 7th. Stockholm, Wisconsin; Ames, Iowa: Wiley, 2011, p. 19–21. ISBN 978-0-470-95964-0.
* 1 2 3 4 «Albendazole». The American Society of Health-System Pharmacists. Arxivat de l'original el 23 setembre 2015. [Consulta: 18 agost 2015].
* ↑ Wittner, Murray; White, A. Clinton; Tanowitz, Herbert B. Taenia and Other Tapeworm Infections. Elsevier, 2011, p. 839–847.
* ↑ [2017-09-08] Neonatal Formulary: Drug Use in Pregnancy and the First Year of Life. John Wiley & Sons, 2014, p. 64. ISBN 9781118819593.

## Enllaços externs

* The Carter Center Lymphatic Filariasis Elimination Program
* MedicineNet article
* Albenza description at RxList
# Aeroport de Mbanza Congo

L'aeroport de Mbanza Congo (codi IATA: SSY, codi OACI: FNBC) és un aeroport que serveix Mbanza Kongo a la província del Zaire a Angola.
La balisa no direccional de Mbanza Congo (Ident: SS) es troba just al nord-est del al camp.

## Referències

* ↑ SkyVector Aeronautical Charts

## Enllaços externs

* Temps actual per a FNBC a NOAA/NWS
* Historial d'accidents de l'Aeroport de Mbanza Congo a Aviation Safety Network (anglès)
* OpenStreetMap - Mbanza Congo
* OurAirports - Mbanza Congo
# Pastel de Sangre

Pastel de sangre és un film de terror rodat l'any 1971,compost de quatre esquetxos, primeres obres dels directors Jaime Chávarri, Emilio Martínez Lázaro, Josep Maria Vallès i Torner i Francesc Bellmunt.

## Referències

* ↑ «Cine Archivo // Ficha Película». [Consulta: 9 maig 2021].
* ↑ «Pastel de sangre (1971)» (en castellà). [Consulta: 9 maig 2021].
# Alberg de la Fatarella

L'Alberg de la Fatarella és una obra de la Fatarella (Terra Alta) inclosa a l'Inventari del Patrimoni Arquitectònic de Catalunya.

## Descripció

Alberg construït tot aprofitant la topografia del terreny, amb tres plataformes que ja oferia el mateix sòl. S'utilitzaren tècniques i materials autòctons: murs de pedra seca, murs i voltes de pedra carejada, pilastres de carreus de pedra i murs de pedra laminar; la fusta per a les jàsseres, els embigats i els paviments; i la ceràmica per a la coberta i els revestiments. Es tracta d'un bon exemple de l'anomenada arquitectura sostenible: per tal d'aprofitar l'energia, es va dissenyar un pati interior que genera ombra i afavoreix la ventilació. També es van col·locar unes pèrgoles amb vegetació caduca que regulen la llum durant les diferents estacions de l'any.

## Referències

* ↑ «Alberg de la Fatarella». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 25 agost 2021].
# Quique Andreu

Enrique Andreu Balbuena, més conegut com a Quique Andreu (València, 20 d'octubre de 1967) és un exjugador de bàsquet valencià dels anys 80 i 90. Mesura 2,07 metres d'altura i jugava en la posició de pivot.

## Carrera esportiva

Es va formar al San José València, començant a jugar a Primera B al Llíria. Va debutar a la Lliga ACB com a jugador del CAI Saragossa, en la temporada 1988-89. I ja en la seva primera temporada va destacar per la seva gran capacitat defensiva i rebotejadora, sent triat "Millor debutant" de la temporada per la revista "Gigantes del Basket". Amb el Saragossa es va proclamar campió de la Copa del Rei el 1990 i va disputar la final de la Recopa d'Europa de Bàsquet de 1991.
L'any 1993 va ser fitxat pel FC Barcelona per 70 milions de pessetes. Va jugar cinc temporades al club català, amb el qual va guanyar tres Lligues ACB (1995, 1996 i 1997) i una Copa del Rei (1994). La temporada 1998-99 va fitxar pel Club Joventut Badalona, en el qual va jugar dues temporades. Quique Andreu es va retirar de la pràctica activa del bàsquet a la finalització de la temporada 2000-01, després de jugar la seva última campanya al Ionikos Neas Filadelfeias BC de la lliga grega.

### Selecció espanyola

Va jugar 80 partits amb la selecció espanyola, amb la qual va conquistar la medalla de bronze en l'Eurobasket de Roma 1991. En total, Andreu va participar amb la selecció en dues edicions de l'Eurobasket (1989 i 1991), un Mundobasket (1990) i dos Jocs Olímpics (1988 i 1992). Amb la selecció Promeses ja havia aconseguit la medalla de bronze en la Universiada de Zagreb de 1987 i amb la selecció sub'22 va guanyar la medalla d'or al Mundobasket de la categoria disputat a Andorra (Terol) el 1989.

## Referències

* ↑ Quique Andreu jugador a l'ACB
# Cristóbal Moreno del Camino

Fra Cristóbal Moreno del Camino, nascut a Moixent el 1520, va ser un sacerdot franciscà que va destacar com a predicador, confessor i provincial de l'Orde entre 1583-1588. També va desenvolupar els carrecs de Definidor, Comisari i Visitador.
Va escriure llibres de devoció i espírit. En Moixent va fundar un Convent, per a lo qual se instal·laren primer en l'Ermita de Sant Cristófol, i en 1563 se traslladaren al que ja podien habitar prop del poble i Fra Cristóbal Moreno el va beneïr en 1585 dedicat a San Antoni de Padua.
Confessor de les Monjes Descalces Reials a Madrid, de l'Emperadriu Maria d'Àustria i de l'Arquebisbe de València Sant Joan de Ribera. Va tindre una gran amistat amb el Beat Nicolás Factor.
Va morir a València el 7 de setembre de 1603 i les seues restes descansen en l'església Parroquial de Sant Pere Apòstol de Moixent des del 25 de juliol de 1838.
# Albertaceratop

L'albertaceratop (Albertaceratops, "cara banyuda d'Alberta") és una espècie de dinosaure ceratòpsid centrosaurí que va viure al Cretaci superior (Campanià). Les seves restes fòssils s'han trobat a la formació Oldman a Alberta, Canadà, i a la formació de Judith River a Montana, Estats Units.
Només se'n coneix una espècie, Albertaceratops nesmoi.
# Aeroport de Mocímboa da Praia

L'aeroport de Mocímboa da Praia (codi IATA: MZB, codi OACI: FQMP) és un aeroport que serveix Mocímboa da Praia, al districte de Mocímboa da Praia, al nord de la província de Cabo Delgado a Moçambic.

## Referències

* 1 2 Informació de l'Aeroport de Mocímboa da Praia a Great Circle Mapper.
* ↑ Informació de l'aeroport per Aeroport de Mocímboa da Praia al web Search (for) Travel.

## Enllaços externs

* Historial d'accidents de l'Aeroport de Mocímboa da Praia a Aviation Safety Network (anglès)
# Apriyani Rahayu

Apriyani Rahayu (Konawe, Indonèsia, 29 d'abril de 1998) és una jugador de bàdminton indonèsia. Ha participat en 1 Olimpíada, guanyant la medalla d'or en la prova per equips (juntament amb la seva compatriota Greysia Polii) dels Jocs Olímpics de Tòquio 2020. A més, ha guanyat 2 medalles de bronze en la prova d'equips dels Campionats del Món.

## Trajectòria professional

Jocs Olímpics :
| Any | Seu | Posició | Categoria |
| 2020 | Tòquio | 1 | Equips femení |
| Campionat del món ||||
| 2018 | Nanquín | 3 | Equips femení |
| 2019 | Basilea | 3 | Equips femení |
| 2021 | Huelva | 1/16 de final | Equips femení |
| Campionat d'Àsia ||||
| 2018 | Wuhan | 1/4 de final | Equips femení |
| 2019 | Wuhan | 1/16 de final | Equips femení |

## Referències

* ↑ «Perfil oficial» (en anglès). Federació Internacional de Bàdminton. [Consulta: 21 juny 2023].
* ↑ «Perfil olímpic» (en anglès). olympics. [Consulta: 21 juny 2023].
# Traumatisme físic

Un traumatisme físic o un trauma físic es refereix a una lesió física, causada per una causa externa. Un pacient traumàtic és algú que ha patit lesions físiques greus i potencialment mortals, amb la possibilitat de complicacions secundàries com ara xoc, insuficiència respiratòria i mort.

## Causes més comunes

Accidents domèstics, accidents de trànsit, accidents laborals, caigudes, agressions.

## Símptomes i signes

Hi ha una àmplia varietat de símptomes i signes que s'associen a un trauma físic, per exemple: dolor, hemorràgia, dispnea, desorientació, xoc, pèrdua de consciència, o fins i tot la mort.

## Mortalitat

La mort per traumatisme usualment passa durant tres pics diferents: immediatament, dins de la primera hora i tardanament. Les morts immediates sovint es deuen a l'apnea, greu lesió cerebral o de la medul·la espinal alta, o a la ruptura del cor o dels grans vasos sanguinis. Les morts prematures es produeixen en qüestió de minuts a hores i són sovint a causa d'un hematoma subdural, hematoma epidural, hemotòrax, pneumotòrax, trencament de melsa, laceració hepàtica o fractura de la pelvis o de fèmur. Això es coneix com l'hora d'or. Les morts tardanes es produeixen al termini de dies o setmanes després del traumatisme.

## Referències

* ↑ «Terminologia de ciències de la salut | TERMCAT». [Consulta: 6 juny 2024].
* ↑ «Trauma - Enciclopedia» (en italià). [Consulta: 21 agost 2024].
* ↑ «Traumatismo - Definicion.de» (en castellà). [Consulta: 29 agost 2024].
* ↑ «Traumatismo. Diccionario médico. Clínica Universidad de Navarra.» (en castellà). Arxivat de l'original el 2023-03-13. [Consulta: 21 febrer 2025].

## Vegeu també

* Primers auxilis
* Traumatisme cranioencefàlic
* Traumatisme per arma de foc

## Enllaços externs

* «Lesions». Canal Salut. Generalitat de Catalunya.